钦定古今图书集成/明伦汇编/氏族典/第354卷 > 《四川总志》 > 勾涛
## 钦定古今图书集成/明伦汇编/氏族典/第354卷 > 《四川总志》 > 勾涛

按《宋史勾涛传》：“涛字景山，成都新繁人。登崇宁二年
进士第，调嘉州法掾、川陕铸钱司属官。建炎初，通判
黔州，翰林侍读学士范冲荐，召见，论五事，除兵部郎
中。绍兴七年，迁右司郎官。八月，迁起居舍人。十二月，
除中书舍人。八年，除史馆修撰。重修《哲宗实录》成，进
一秩，除给事中。求去，以徽猷阁待制知池州，改提举”
江州太平观，俄除荆湖北路安抚使、知潭州。秦桧尝
令人谕意，欲与共政，涛以书谢之。秩满，提举太平观。
十一年，帝谓秦桧曰：“勾涛久闲，性喜泉石，可进职与
一山水近郡。”桧对永嘉有天台、雁荡之胜，帝曰：“永嘉
太远，其以湖州命之。”俄以疾卒。涛身长七尺，风貌伟
然，颇以忠亮自许。国有大议，帝必委心延访，往复酬
诘，率漏下数刻始罢，料边情如在目前。